ఏపీకి జీవనాడి పోలవరం. 2019నాటికి ప్రాజెక్టు ద్వారా నీళ్లు ఇవ్వడమే లక్ష్యంగా పనులు శరవేగంగా సాగుతున్నాయి. ఈ పనుల పురోగతిని పరిశీలించేందుకు కేంద్రమంత్రి నితిన్ గడ్కరీ ఇవాళ పోలవరాన్ని సందర్శించనున్నారు. ఢిల్లీ నుంచి విజయవాడ చేరుకోనున్న గడ్కరీ.. సీఎం చంద్రబాబుతో కలిసి ప్రాజెక్టు దగ్గరకు వెళతారు. సైట్‌లో పనుల్ని పరిశీలించి.. అనంతరం పనుల పురోగతిపై అధికారులు, కాంట్రాక్ట్ ఏజెన్సీ ప్రతినిధులతో సమీక్ష నిర్వహిస్తారు. అనంతరం విజయవాడకు చేరుకొని.. తిరిగి ఢిల్లీకి పయనమవుతారు.
గడ్కరీ పోలవరం సందర్శనకు రానుండటంతో ఏపీ ప్రభుత్వం కూడా కేంద్రం నుంచి రావాల్సిన పెండింగ్ నిధుల అంశాన్ని గడ్కరీ దగ్గర ప్రస్తావించాలని భావిస్తోంది. పరిస్థితిని బట్టి ఓ మొమరాండం కూడా ఇవ్వాలని భావిస్తోంది. చంద్రబాబుతో కూడా గడ్కరీ కొద్దిసేపు సమావేశం అవుతారని తెలుస్తోంది. మరోవైపు ప్రాజెక్ట్‌కు సంబంధించి రూ.57,940కోట్లకుఅంచనాలను సవరించి రాష్ట్రప్రభుత్వం సమర్పించింది. దీనిపై కేంద్రం నుంచి కొన్ని అనుమానాలు వ్యక్తంకావడంతో.. మరికొన్ని వివరాలు కూడా ఇవ్వాలని కోరగా.. వాటిని కూడా పంపారు.
అలాగే 2010 ప్రాజెక్ట్ అంచనాలకు.. తాజాగా పంపిన అంచనాలకు తేడా ఉండటంతో.. జలవనరుల శాఖ మరోసారి ఆ వివారాలను కూడా పంపేందుకు సిద్ధమవుతోంది. ఇప్పుడున్న పరిస్థితుల్లో సవరించిన అంచనాలు చాలా కీలకం.. అందుకే ఈ అంచనాల ఆమోద ప్రక్రియ త్వరంగా పూర్తయ్యేలా సహకరించాలని కూడా రాష్ట్ర ప్రభుత్వం గడ్కరీని కోరనుంది.
Keywords: పోలవరం | నితిన్ గడ్కరీ | చంద్రబాబు | Polavaram project | Polavaram | Nitin gadkari | Chandrababu
epeeki jeevanadi polavaram. 2019naatiki praajektu dwara neellu ivvadame lakshyamgaa panulu saravegamgaa saagutunnaayi. ee panula purogatini pariseelincheenduku kendramantri nitin gadkari ivaala polavaraanni sandarsinchanunnaaru. dhilli nunchi vijayavada cherukonunna gadkari.. cm chandrababuto kalisi praajektu daggaraku velataaru. saitelo panulni pariseelinchi.. anantaram panula purogatipai adhikaarulu, contract agency pratinidhulatho sameeksha nirvahistaaru. anantaram vijayavaadaku cherukoni.. tirigi dhilleeki payanamavutaaru.
gadkari polavaram sandarsanaku raanundatamtho apy prabhutvam kuudaa kendram nunchi ravalsina pending nidhula amsaanni gadkari daggara prastaavinchaalani bhaavistondi. paristhitini batti oo momarandam kuudaa ivvaalani bhaavistondi. chandrababuto kuudaa gadkari koddisepu samavesam avutaarani telustondi. marovaipu praajecte sambandhinchi roo.57,940kotlakuanchanaalanu savarinchi rashtraprabhutvam samarpinchindi. deenipai kendram nunchi konni anumaanaalu vyaktamkaavadamto.. marikonni vivaraalu kuudaa ivvaalani koraga.. vaatini kuudaa pampaaru.
alaage 2010 praject anchanaalaku.. taajaagaa pampina anchanaalaku teda undatamtho.. jalavanarula saakha marosari aa vivaaraalanu kuudaa pampenduku siddhamavutondi. ippudunna paristhitullo savarinchina anchanaalu chala keelakam.. anduke ee anchanaala aamoda prakriya twaramgaa puurtayyeelaa sahakarinchaalani kuudaa rashtra prabhutvam gadkareeni koranundi.
Keywords: polavaram | nitin gadkari | chandrababu | Polavaram project | Polavaram | Nitin gadkari | Chandrababu